ཐེངས་འདིའི་སྙན་ཐོ་གཉིས་པ་མ་བཏོན་པའི་སྔོན་དུ་ཟླ་༦པའི་ཚེས་༢༤ཉིན་སྙན་ཐོ་དེའི་ཐོག་ལས་ཀ་བྱེད་མཁན་ཚོགས་པ་དེས་ཤམ་བྷ་ལའི་ཆོས་ཚོགས་ཀྱི་མཐོ་རིམ་ལས་བྱེད་ལ་འབྲེལ་བ་བྱས་ཏེ་གྲུབ་དོན་མཁོ་སྤྲོད་བྱེད་སྐབས།ཁོང་ཚོས་ཡ་ལན་གང་ཡང་བྱས་མི་འདུག་པ་དང་།དེའི་རྗེས་ཟླ་༦པའི་ཚེས་༢༥ཉིན་ས་སྐྱོང་མི་ཕམ་རིན་པ་ཆེས་གསལ་བསྒྲགས་ཤིག་སྤེལ་ཏེ།འདས་པའི་ནང་ཕྲན་དང་ཤམ་བྷ་ལའི་ཆོས་ཚོགས་ཀྱི་ཚོགས་མི་བུད་མེད་བར་ལུས་འབྲེལ་བྱས་པའི་དུས་སྐབས་བྱུང་ཡོད་པ་དང་།ཉེ་བའི་ཆར་བུད་མེད་དེ་དག་ཁྲོད་ནས་ཁག་ཅིག་གིས་འབྲེལ་བ་དེ་དག་གི་རྐྱེན་པས་གནོད་འཚེ་ཕོག་པའི་ཉམས་མྱོང་ཕྱིར་བསྒྲགས་བྱས་ཡོད་འདུག་པས།ངས་ཡོངས་བསྒྲགས་སུ་དགོངས་སེལ་ཞུ་ཡི་ཡོད།ཅེས་དང་།ཁོང་གིས་རང་གི་བྱ་སྤྱོད་ལ་བརྟེན་ནས་གནོད་འཚེ་ཕོག་ཡོད་པར་བརྗོད་མཁན་རྣམས་དང་།ཉེ་བའི་ཆར་ཉམས་མྱོང་ཕྱིར་བསྒྲགས་བྱེད་མཁན་བུད་མེད་རྣམས་ལ་ཡང་སྒེར་གྱི་ཐོག་ནས་དགོངས་སེལ་ཞུས་ཡོད་སྐོར་བརྗོད་འདུག